open-index/open-wikipedia-markdown huggingface dataset:
பெரோசுபூர் மக்களவைத் தொகுதி

**பெரோசுபூர் மக்களவைத் தொகுதி**  என்பது வட இந்தியாவில் பஞ்சாப் மாநிலத்தில் உள்ள  இந்திய நாடாளுமன்ற 13 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, பெரோசுபூர் மக்களவைத் தொகுதி பின்வரும் ஒன்பது சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2024

## மேலும் காண்க

* பெரோசுபூர் மாவட்டம்
* மக்களவை தொகுதிகளின் பட்டியல்
* பாசில்கா மக்களவைத் தொகுதி

## மேற்கோள்கள்


பகுப்பு:பஞ்சாப் (இந்தியா) மக்களவைத் தொகுதிகள்
வைரக்கண்ணு மாளுசுத்தியார்

**வைரக்கண்ணு மாளுசுத்தியார்** இந்திய விடுதலைப் போராட்டத்தில் ஈடுபட்ட தியாகி ஆவார்.

## வாழ்க்கைக் குறிப்பு

இவர்  தஞ்சாவூர் மாவட்டம், கும்பகோணம் வட்டத்தில் அமைந்த சாக்கோட்டை கிராமத்தில் பிறந்தார். இவரின் தந்தை வாசு மாளுசுத்தியார் ஆவார்.

## இந்திய விடுதலைப் போராட்டம்

மார்ச் 1942 கிரிப்சின் தூதுக்குழு செயற்குழு பிரிட்டிஷ் அரசின் வரைவு பிரகடனத்தை பற்றி விவாதிக்க தொடங்கியது. ஆனால் காங்கிரஸ் காரிய கமிட்டி அந்த வரைவு பிரகடனத்தை நிராகரித்தது. கிரிப்சு தூதுக்குழு முயற்சி தோல்வியடைந்த பின்னர் காங்கிரசு வெள்ளையனே வெளியேறு இயக்கத்தைத் தொடங்கியது. இது **ஆகத்து புரட்சி** என்றும் அழைக்கப்படுகிறது. தமிழ்நாட்டின் தஞ்சாவூர் மாவட்டம், திருவிடைமருதூர் வட்டம், திருவிடைமருதூர் ஊராட்சி ஒன்றியத்தில் அமைந்த நாச்சியார்கோயில் அருகே ஆகத்து புரட்சியின் காரணமாக ஒரு பாலம் வெடி வைத்து உடைக்கப்பட்டது. அதில் வைரக்கண்ணு மாளுசுத்தியார் நாச்சியார்கோயில் பாலம் வழக்கில் முக்கிய குற்றவாளியாக சேர்க்கப்பட்டு ஆங்கிலேய அதிகாரிகளால் கைது செய்யப்பட்டார். இதில் இவருக்கு துணையாக இருந்த எஸ். நாராயணா மாளுசுத்தியார் மகன்  ரத்தினசாமி மாளுசுத்தியார் மற்றொரு குற்றவாளியாக சேர்க்கப்பட்டு, பின்பு வழக்கில் இருந்து விடுதலை செய்யப்பட்டார்.  வைரக்கண்ணு மாளுசுத்தியார் ஆங்கிலேய அரசால் தண்டனை விதிக்கப்பட்டு சிறையில் அடைக்கப்பட்டார்.

## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய விடுதலைப் போராட்ட வீரர்கள்
இராவ் பகதூர் இராம்நாத் ஐயர் விருது

**இராவ் பகதூர் இராம்நாத் ஐயர் விருது** (*Rao Bahadur Ramanath Iyer Award*) இந்தியாவில் பருத்தி ஆராய்ச்சி பணிகளை மேம்படுத்துவதற்காக நிறுவப்பட்டது. இது மும்பையில் உள்ள இந்தியப் பருத்தி மேம்பாட்டுச் சங்கத்தால் வழங்கப்படுகிறது. 20ஆம் நூற்றாண்டின் முற்பகுதியில் தமிழ்நாட்டில் பருத்தி வளர்ப்பில் முக்கியப் பங்கு வகித்தவர் இராமநாத் ஐயர் ஆவார்.

## மேற்கோள்கள்

பகுப்பு:உயிரியல் விருதுகள்
பகுப்பு:இந்திய விருதுகள்
ஜான் மை. ஜம்பர்

**ஜான் மைக்கேல் ஜம்பர்** (*John M. Jumper*) நோபல் பரிசு பெற்றவரும் அடி மனத் தொழில்நுட்ப அமெரிக்க மூத்த ஆராய்ச்சி அறிவியலாளரும் ஆவார். ஜம்பரும் ஜம்பரின் அவருடன் பணியாற்றியவர்களும்  *ஆல்பாபோல்டு* (ஆல்பா மடிப்பு) என்ற செயற்கை நுண்ணறிவைத் துணைக்கொண்ட புரதங்களின் கட்டமைப்பைக் காட்டக்கூடிய ஒரு கருவியை உருவாக்கினர். இது புரதக் கட்டமைப்புகளை அவற்றின் அமினோ அமில வரிசையினை அதிகத் துல்லியத்துடன் கணிக்க உதவும் ஒரு செயற்கை நுண்ணறிவு மாதிரியாகும். ஜம்பர் 2024ஆம் ஆண்டு வேதியியலுக்கான நோபல் பரிசை வென்றார் ஆல்பாபோல்டு குழு 100 மில்லியன் புரத கட்டமைப்புகளை வெளியிடத் திட்டமிட்டுள்ளது என்று ஜம்பர் கூறியுள்ளார். அறிவியல் ஆய்விதழான நேச்சர், 2021ஆம் ஆண்டின் வருடாந்திரப் பட்டியலில் அறிவியலில் முக்கியத்துவம் வாய்ந்த பத்து நபர்களில் ஒருவராக ஜம்பரை தேர்வு செய்தது.

## கல்வி
ஜம்பர் சிக்காகோ பல்கலைக்கழகத்தில் கல்வி பயின்றார். இங்கு 2017ஆம் ஆண்டில் புரத மடிப்பு மற்றும் இயக்கவியலை உருவகப்படுத்த இயந்திரக் கற்றலைப் பயன்படுத்துவது குறித்த இவரது ஆராய்ச்சிக்காக  முனைவர் பட்டம் வழங்கப்பட்டது. டோபின் ஆர் சோசுனிக் மற்றும் கார்ல் ப்ரீட் ஆகியோர் இவரது ஆய்வினை இணைந்து மேற்பார்வையிட்டனர். ஜம்பர் கேம்பிரிச்சு பல்கலைக்கழகத்தில் இயற்பியலும் கற்றுள்ளார். இங்கு இவர் மார்சல் ஆய்வு நிதியினைப் பெற்றிருந்தார். மேலும் வாண்டர்பில்ட் பல்கலைக்கழகத்தில் இயற்கூறியல் மற்றும் கணிதத்தில் இளநிலை அறிவியல் பட்டம் பெற்றுள்ளார்.

## ஆராய்ச்சி
ஜம்பர் புரத அமைப்பு முன்கணிப்பு வழிமுறைகளில் ஆய்வு மேற்கொண்டு வருகின்றார்.

### ஆல்பாபோல்டு
thumb|இந்த படம் ஆல்பாபோல்டின் இறுதி தயாரிப்பைக் குறிக்கிறது, மேலும் இது கட்டமைப்பு கணிப்பின் விமர்சன மதிப்பீடு போட்டியில் மற்ற போட்டியாளர்களுடன் தன் முடிவுகளை ஒப்பிடுகிறது.
*ஆல்பாபோல்டு* என்பது கூகிளின் தாய் நிறுவனமான ஆல்பாபெற்று நிறுவனம் வாங்கிய ஆராய்ச்சி ஆய்வகமான *டீப் மைண்டில்* ஜம்பர் மற்றும் அவரது குழுவினரால் உருவாக்கப்பட்ட ஆழமான கற்றல் வழிமுறையாகும்.

### விருதுகளும் கௌரவங்களும்
நவம்பர் 2020இல், ஆல்பாபோல்டு கட்டமைப்பு கணிப்பின் விமர்சன மதிப்பீடு  போட்டியின் வெற்றியாளராகப் பெயரிடப்பட்டது. இந்த பன்னாட்டுப் போட்டி புரதங்களின் முப்பரிமாணக் கட்டமைப்பை எவ்வாறு சிறப்பாகக் கணிக்க முடியும் என்பதைத் தீர்மானிக்க வழிமுறைகளை வரையறுக்கிறது. ஆல்பாபோல்டு போட்டியில் வெற்றி பெற்று, மற்ற வழிமுறைகளைச் செய்து, புரதங்களின் முப்பரிமாணக் கட்டமைப்பைத் துல்லியமாகக் கணிக்கக்கூடிய முதல் இயந்திரக் கற்றல் வழிமுறையாக அமைந்தது.

2021ஆம் ஆண்டில் ஜம்பருக்கு "உயிரியல் மற்றும் உயிரியல் மருத்துவம்" பிரிவில் பாங்கோ பில்பாவோ விஸ்காயா அர்ஜென்டாரியா அறக்கட்டளை அறிவு எல்லைகள் விருது வழங்கப்பட்டது. 2022ஆம் ஆண்டில் ஜம்பர் உயிர்மருத்துவ அறிவியல் வில்லி பரிசையும், 2023ஆம் ஆண்டிற்கான உயிர் அறிவியலில் திருப்புமுனை பரிசையும் பெற்றார். ஆல்பாபோல்டு புரதத்தின் கட்டமைப்பை துல்லியமாக கணித்துள்ளமைக்காக இப்பரிசு வழங்கப்பட்டது. 2023ஆம் ஆண்டில் இவருக்கு கனடா கெய்ட்னர் பன்னாட்டு விருதும் அடிப்படை மருத்துவ ஆராய்ச்சிக்கான ஆல்பர்ட் லாசுகர் விருதும் வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:நோபல் பரிசு பெற்ற அமெரிக்கர்கள்
புக்கிட் பிந்தாங் சாலை

**புக்கிட் பிந்தாங் சாலை** (ஆங்கிலம்: *Bukit Bintang Road*); (மலாய்: *Jalan Bukit Bintang*) என்பது மலேசியா கோலாலம்பூர் மாநகரில் உள்ள ஒரு பிரபலமான சாலை ஆகும். 

புக்கிட் பிந்தாங் கடைவலப் பகுதி, பல முக்கியமான விற்பனை மையங்கள், சிற்றுண்டிச் சாலைகள், மதுபான விடுதிகள், இரவுச் சந்தைகள், உணவு அங்காடிகள்; மற்றும் பல்வகை மேல்நாட்டு உணவகங்கள் போன்றவற்றைக் கொண்டுள்ளது. 

இந்தப் பகுதி சுற்றுலாப் பயணிகள்; மற்றும் உள்ளூர் மக்களிடையே; குறிப்பாக இளைஞர்களிடையே பிரபலமானது. 

## பொது

மலேசியாவில் 'கணினிப் பொருட்களின் சொர்க்கம்' எனும் அடைமொழியும் இந்தப் புக்கிட் பிந்தாங் வணிக வளாகத்திற்கு உண்டு. 1999-ஆம் ஆண்டில் இருந்து இம்பி பிளாசா (*Imbi Plaza*) லோ யாட் பிளாசா (*Low Yat Plaza*) ஆகிய இரு விற்பனை வளாகங்களும் கணினி தொடர்பான பொருட்களை விற்பனை செய்து வருகின்றன.

2021 சூன் மாதம், கோலாலம்பூர் மாநகராட்சி, புக்கிட் பிந்தாங் சந்திப்பில் *சிபுயா* பாணியிலான பாதசாரிக் கடவையை (*Shibuya-style pedestrian crossing*) உருவாக்கியது. கோலாலம்பூர் ஒற்றைத் தண்டவாள நிலையத்திற்கு (*KL Monorail Line*) கீழ், இந்தப் பாதசாரிக் கடவை அமைந்து உள்ளது. இதற்கு பிந்தாங் நடைபாதை என்று பெயர்.

## சாலை மாற்றுவழிகளின் பட்டியல்

## மேலும் காண்க

* புக்கிட் பிந்தாங்
* புக்கிட் பிந்தாங் மக்களவைத் தொகுதி
* கெந்திங் கிள்ளான்-பகாங் நெடுஞ்சாலை
* புக்கிட் சாலில் நெடுஞ்சாலை
* பங்சார்-பெட்டாலிங் ஜெயா மாற்றுவழிச் சாலை

## மேற்கோள்கள்

## வெளி இணைப்புகள்

பகுப்பு:கோலாலம்பூர் சாலைகள்
அர்தகன்

**அர்தகன்** (*Ardakan*), ஈரான் நாட்டின் மத்தியில் உள்ள யாசுது மாகாணத்தின் வடக்கில் அமைந்த அர்தகன் கவுண்டி மற்றும் அர்தகன் மாவட்டத்தின் நிர்வாகத் தலைமையிட நகரம் ஆகும்.

அர்தகன் என்பதற்கு பாரசீக மொழியில் புனித இடம் அல்லது தூய்மையான இடம் என்று பொருள். பண்டைய சரதுசம் சமயம் தொடர்பான இடங்கள் இந்நகரத்தில் உள்ளது. முன்னாள் ஈரான் அதிபர் முகமது கத்தாமியின் பிறந்த இடம் அர்தகன் நகரம் ஆகும். இந்நகரத்தின் கம்பளம் புகழ்பெற்றது

அர்தகன் நகரத்திற்கு வடக்கில் யுரேனியம் செறிவூட்டும் நிலையம் உள்ளது. 
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, அர்தகன் நகரம் 16,198 குடும்பங்களும்,  56,776 மக்கள் தொகையும் கொண்டிருந்தது.2016ஆம் ஆண்டின் கணக்கெடுப்பின்படி, இதன் மகக்ள் தொகை  75,271 ஆகும்.இது ஈரானின் தேசியத் தலைநகரம் தெகுரானுக்கு தென்கிழக்கே 568 கிலோ மீட்டர் தொலைவில் உள்ளது.
## படக்காட்சிகள்
பழைய அர்தகன் நகரத்தின் கட்டிடங்கள் 

File:Ardakan old city 2.jpg|
File:Ardakan old city 3.jpg|
File:Ardakan old city 4.jpg|


## மேற்கோள்கள்

## மேலும் படிக்க
*

## வெளி இணைப்புகள்
* Farshid Sāmāni, ''Ardakān, In a Thoughtful Mood'' (''Ardakān, Sar dar Garibān''), in Persian, Jadid Online, 16 April 2010.
* Audio slideshow (5 min 31 sec)

பகுப்பு:ஈரானின் நகரங்கள்
மித்ரி, சிர்சா

**மித்ரி**  (*Mithri*)  இந்தியாவின் அரியானா மாநிலத்தில் உள்ள சிர்சா மாவட்டத்தில் அமைந்துள்ள ஒரு கிராமமாகும். இது சிர்சாவிலிருந்து 43.2 கி.மீ. தொலைவிலும், தப்வாலியிலிருந்து 14.5 கி.மீ. தொலைவிலுஂம் உள்ளது. &nbsp;&nbsp;இப்பகுதியின்  பரப்பளவு  சுமார் 19.93 சதுர கிலோமீட்டர்கள் ஆகும். கிராமத்திலுள்ள மொத்த குடும்பங்களின் எண்ணிக்கை 424 ஆகும்.

## மக்கள்தொகை
2011 ஆம் ஆண்டு மேற்கொள்ளப்பட்ட  இந்திய மக்கள் தொகை கணக்கெடுப்பின்படி, மித்ரியின் மக்கள் தொகை 2313 ஆகும். மக்கள் தொகையில் ஆண்கள் (1208) 52.22% ஆகவும், பெண்கள் (1105) 47.77% ஆகவும் இருந்தது. மித்ரி கிராமத்தில், 0 முதல் 6 வயதுக்குட்பட்ட குழந்தைகளின் எண்ணிக்கை 256 ஆகும். இது கிராமத்தின் மொத்த மக்கள் தொகையில் 11.07% ஆகும். மித்ரி கிராமத்தின் சராசரி பாலின விகிதம் 1000 ஆண்களுக்கு 915 பெண்கள் என்ற் அளவில் இருந்தது. இது அரியானா மாநில சராசரியான 879 என்பதை விட அதிகமாகும். மக்கள் தொகை கணக்கெடுப்பின்படி மித்ரியின் குழந்தை பாலின விகிதம் 1000 ஆகும். இது அரியானா மாநில சராசரியான 834 என்பதை விடவும் அதிகமாகும்.

## எழுத்தறிவு
அரியானாவுடன் ஒப்பிடும்போது இங்கு கல்வியறிவு விகிதம் குறைவாக உள்ளது. 2011 ஆம் ஆண்டில் மேற்கொள்ளப்பட்ட கணக்கெடுப்பின்படி  கிராமத்தின் கல்வியறிவு விகிதம் 60.14% ஆக இருந்தது, இது அரியானாவில் 75.55% என்பதோடு ஒப்பிடுகையில் குறைவாகும்.

## மேற்கோள்கள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:சிர்சா மாவட்டம்
சௌதாலா, சிர்சா

**சௌதலா**  (*Chautala*) இந்தியாவின் அரியானாவில் உள்ள சிர்சா மாவட்டத்தில் அமைந்துள்ள தப்வாலி மண்டலத்தில் சிர்சாவுக்கு அருகிலுள்ள ஒரு கிராமமாகும். அரியானாவின் முன்னாள் முதலமைச்சர்களான தேவி லால் மற்றும் ஓம் பிரகாசு சௌதாலா ஆகியோர் இக்கிராமத்தைச் சேர்ந்தவர்களாவர்.  1919 ஆம் ஆண்டில் இவர்களுடைய  மூதாதையர்கள் சௌதாலா கிராமத்தில் குடியேறி வாழ்ந்தனர்.

கிராமத்தில் ஒரு மருத்துவமனை, ஒரு தொழில்துறை பயிற்சி நிறுவனம், சிறுவர்கள் மற்றும் சிறுமிகளுக்கான அரசு மேல்நிலைப் பள்ளிகள், சீத்தல் உயர்நிலைப் பள்ளி என்ற தனியார் பள்ளி, இரண்டு விளையாட்டு அரங்கங்கள் மற்றும் இரண்டு வங்கிகள் உள்ளன.

2010 ஆம் ஆண்டு நடைபெற்ற பொதுநலவாய  விளையாட்டுக்களுக்கான குயின்சு பேட்டன் தொடரோட்டம் இந்தக் கிராமத்தின் வழியாக சென்றது. 51 ஆவது மூத்த தேசிய கைப்பந்து வெற்றியாளர் போட்டி 2002 ஆம் ஆண்டில் சௌதாலாவின் சௌத்ரி சாகிப் ராம் விளையாட்டரங்கத்தில்  நடைபெற்றது.

## மேற்கோள்கள்

பகுப்பு:Coordinates on Wikidata
பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:சிர்சா மாவட்டம்
கெரன், ஜம்மு காஷ்மீர்

**கெரன்** (*Keran*), இந்தியாவின் சம்மு காசுமீர் (ஒன்றியப் பகுதி)யில் உள்ள குப்வாரா மாவட்டத்தில் உள்ள கெரன் வருவாய் வட்டத்தின் தலைமையிடம் மற்றும் கிராம ஊராட்சி ஆகும்.இது இந்திய-பாகிஸ்தான் கட்டுப்பாட்டு கோடு அருகில் உள்ளது. இக்கிராமத்தில் பாயும் நீலம் ஆற்றின் எதிர் கரையில் பாகிஸ்தான் ஆக்கிரமிப்பு காஷ்மீரின் *கெரன்* கிராமம் உள்ளது.இக்கிராமம் இந்திய இராணுவத்திற்கு முக்கியத்துவமாக உள்ளது. 

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  400 குடும்பங்கள் கொண்ட கெரன் கிராமத்தின் மொத்த மக்கள் தொகை 3770 ஆகும். அதில் ஆண்கள் 2556 ஆண்களும், 1214 பெண்களும் உள்ளனர். பாலின விகிதம் 1000 ஆண்களுக்கு 475 பெண்கள் வீதம் உள்ளனர். சராசரி எழுத்தறிவு 85.43%.

## மேற்கோள்கள்

பகுப்பு:குப்வாரா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
கிரகாமைட்டு

**கிரகாமைட்டு** (*Grahamite*) என்பது ஒரு கரிமக் கனிமமாகும். பைரோபிட்டுமென் அல்லது ஆந்த்ராக்சோலைட்டு என்ற பெயர்களாலும் கிரகாமைட்டு கனிமம் அறியப்படுகிறது. கிரகாமைட்டு என்பது கரிக்கீல் செறிவூட்டப்பட்ட பாறை (அசுபால்டைட்டு) ஆகும். இயற்கையாகத் தோன்றும் திண்ம ஐதரோகார்பன் அசுபால்டைட்டு பாறை என்றும் அறியப்படுகிறது. ஒப்பீட்டளவில் இதனுடைய அதிக நிலைப்புத்தன்மை கார்பன் வீதம் 35-55% ஆகும். இக்கனிமம் உயர் வெப்பநிலை இணைவும் கொண்டுள்ளது. கியூபா, மெக்சிகோ மற்றும் அமெரிக்காவின் மேற்கு வர்ச்சினியா மற்றும் ஓக்லகோமா ஆகிய இடங்களில் காணப்படுகிறது. தென்கிழக்கு ஓக்லகோமாவின் இம்ப்சன் பள்ளத்தாக்கில் காணப்படும் கிரகாமைட்டு கனிமம் இம்சோனைட்டு என்று அழைக்கப்படுகிறது.

அமெரிக்காவின் மேற்கு வர்ச்சினியாவில் கிரகாமைட்டு கனிமத்தின் வணிக வளர்ச்சியில் ஆர்வமாக இருந்த இயேம்சு லோரிமர் கிரகாமின் நினைவாக என்றி வூர்ட்சு என்பவரால் கனிமத்திற்கு கிரகாமைட்டு எனப் பெயரிடப்பட்டது. 

## மேற்கோள்கள்

பகுப்பு:கரிமக் கனிமங்கள்
பகுப்பு:கனிமங்கள்
புருசோத்தம் லால் வாகி

**புருசோத்தம் லால் வாகி**  (*Purshottam Lal Wahi*) இந்தியாவைச் சேர்ந்த ஓர் இருதயநோய் நிபுணர் ஆவார். 1928 ஆம் ஆண்டில் பிறந்த இவர் 2000 ஆம் ஆண்டில் இறந்தார். சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இருதயவியல் துறையின் இயக்குநராக இருந்தார். இந்திய இருதயவியல் சமூகத்தின்  கெளரவ உறுப்பினராகவும் இருந்தார். இருதயவியல் தொடர்பான பல வெளியீடுகளுக்கு பெருமை சேர்த்துள்ளார். இந்திய அரசு இவருக்கு 1983 ஆம் ஆண்டில் நாட்டில் வழங்கப்படும் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கிச் சிறப்பித்தது.

## மேற்கோள்கள்

## வெளி இணைப்புகள்
* 

பகுப்பு:1928 பிறப்புகள்
பகுப்பு:2000 இறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மருத்துவர்கள்
அமைதிச் சிலை

**அமைதிச் சிலை** (*Statue of Peace*, , *பியோங்வாயி சோனியோசாங்*; யப்பானியம்: 平和の少女像, *ஹெய்வானோ ஷோஜோ-ஜோ*), பெரும்பாலும் கொரிய மொழியில் **ஷோஜோ-சோ** என்றும் யப்பானிய மொழியில்  **சோனியோசாங்** என்றும் சுருக்கப்பட்டது (அதாவது"பெண்ணின் சிலை") மேலும் சில நேரங்களில் **ஆறுதல் மகளிர் சிலை**  (慰安婦像, Ianfu-zō), என்று அழைக்கப்படுவது இரண்டாம் உலகப் போரின் போது யப்பானிய இராணுவத்தால் (குறிப்பாக,  இரண்டாம் சீன-யப்பானியப் போரின் தொடக்கத்தில் இருந்து  பசிபிக் போரின் இறுதி காலகட்டம் வரை) பாலியல் அடிமைத்தனத்தால், பாதிக்கபட்டவர்களாக இருந்த  ஆறுதல் மகளிரின், சின்னமாக இது உள்ளது. பாதிக்கப்பட்டவர்களிடம் யப்பானிய அரசு மன்னிப்பு கேட்கவும், அவர்களுக்கான நீதியை வழங்க வலியுறுத்தியும் சியோலில் அமைதி சிலை முதலில் அமைக்கப்பட்டது. பின்னர் பல்வேறு இடங்களில் அமைக்கபட்டது.

## மேற்கோள்கள்

## வெளி இணைப்புகள்

பகுப்பு:தென்கொரியப் பண்பாடு
மலேசிய கூட்டரசு சாலை 7

**மலேசிய கூட்டரசு சாலை 7** அல்லது **கூட்டரசு சாலை 7 (மலேசியா)** (ஆங்கிலம்: *Malaysia Federal Route 7* அல்லது *Federal Route 7*; மலாய்: *Laluan Persekutuan Malaysia 7* அல்லது *Jalan Persekutuan 7*) என்பது தீபகற்ப மலேசியாவின் வடக்குப் பகுதியின் முக்கிய கூட்டரசு சாலையாகும். 

இந்தச் சாலை பெர்லிஸ் மாநிலத்தின் பாடாங் பெசார் நகரம், மற்றும் கெடா மாநிலத்தின் அலோர் ஸ்டார் நகரம்; ஆகிய நகரங்களை இணைக்கிறது.

## பொது

மலேசிய கூட்டரசு சாலை 7-இன் 0 கிலோமீட்டர் (Kilometre Zero), பெர்லிஸ் மாநிலத்தின் பாடாங் பெசார் நகரம் அருகே மலேசியா-தாய்லாந்து எல்லையில் தொடங்குகிறது.

மலேசிய கூட்டரசு சாலை 7-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

இந்தச் சாலையில் மாற்று வழிகள் இல்லை; மற்றும் மோட்டார் சைக்கிள் பாதைகள் கொண்ட பிரிவுகள் எதுவும் இல்லை.

## பாடாங் பெசார்

பாடாங் பெசார் நகரம், மலேசியா-தாய்லாந்து எல்லையில் அமைந்துள்ளது. இதுவே மலேசியாவின் ஆக வடக்கே உள்ள நகரம். இதனை நாட்டின் நுழைவாயில் நகரம் என்றும் அழைப்பதும் உண்டு.  

கங்கார் நகரத்தில் இருந்து 35 கி.மீ. தொலைவிலும்; தாய்லாந்து அட் யாய் நகரத்தில் இருந்து 70 கி.மீ. தொலைவிலும் அமைந்துள்ளது. இங்குள்ள உள்ளூர்வாசிகள் பாடாங் பெசார் நகரத்தை *பெக்கான் சியாம்* அல்லது *சயாம் நகரம்* என்றும் அழைக்கிறார்கள்.  

இரு நாடுகளின் எல்லை சோதனைச் சாவடிகளுக்கு இடையில் இந்த நகரம் அமைந்து இருப்பதால், இந்த நகரத்தை *கடைவலச் சொர்க்கம்* என்றும் அடைமொழி பெற்று உள்ளது. மலேசியர்களின் பிரபலமான இடமாக விளங்கும் இந்த நகரம் ஒவ்வொரு வார இறுதி மற்றும் பொது விடுமுறை நாட்களில் பல ஆயிரம் சுற்றுலாப் பயணிகளை ஈர்க்கின்றது.

## மேலும் காண்க
* அட் யாய்
* கங்கார்
* சாங்லூன்
* மலேசியா-தாய்லாந்து எல்லை
* கூட்டரசு சாலை 6 (மலேசியா)

## மேற்கோள்

## வெளி இணைப்புகள்
{{மலேசிய கூட்டரசு சாலைகள் (Main)}

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
குரோமியம்(III) அசிட்டேட்டு

**குரோமியம்(III) அசிட்டேட்டு** (*Chromium(III) acetate*) என்பது C12H36ClCr3O22 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். பொதுவாக அடிப்படை குரோமியம் அசிட்டேட்டு என்று இது அழைக்கப்படுகிறது. [Cr3O(O2CCH3)6(OH2)3]+ என்ற வாய்ப்பாட்டைக் கொண்ட நெர்மின் அயனியை கொண்ட உப்புக் குடும்பமாக குரோமியம்(III) அசிட்டேட்டு கருதப்படுகிறது. முக்குரோமியம் நேர்மின் அயனி  குளோரைடு மற்றும் நைட்ரேட்டு போன்ற பல்வேறு எதிர்மின் அயனிகளுடன் வினைபுரிகிறது. மேலே உள்ள அட்டவணையில் உள்ள தரவு குளோரைடு அறுநீரேற்றுக்கானதாகும். 

அடிப்படை குரோமியம் அசிடேட்டின் உப்புகள் நீண்ட காலமாக அறிவியலாளர்களின் ஆர்வத்தை ஈர்த்துள்ளன. ஏனெனில் இதன் தனித்துவமான கட்டமைப்பு காரணமாகும்.  எண்முக Cr(III) மையங்கள், ஒரு மும்மடங்கு பாலமான ஆக்சோ ஈந்தணைவி, ஆறு அசிடேட்டு ஈந்தணைவிகள் மற்றும் மூன்று நீர் ஈந்தணைவிகள் இதன் கட்டமைப்பில் இடம்பெற்றுள்ளன. இதே அமைப்பு அடிப்படை இரும்பு அசிட்டேட்டு மற்றும் அடிப்படை மாங்கனீசு அசிட்டேட்டுடன் பகிர்ந்து கொள்ளப்படுகிறது. ஆக்சோ ஈந்தணைவி இடம்பெறாத ஓர் எளிய குரோமியம்(III) அசிட்டேட்டுக்கு சிறிய சான்றுகள் உள்ளன. குரோமியம்(III) அசிட்டேட்டு நீலம்/சாம்பல்-பச்சை நிறத் தூளாகும். இது தண்ணீரில் கரையும். 1909 ஆம் ஆண்டு முதல் அதே அசல் நடைமுறையின்படி இன்னும் தயாரிக்கப்படுகிறது.

## மேலும் காண்க
*குரோமியம் அசிட்டேட்டு ஐதராக்சைடு

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:அசிட்டேட்டுகள்
பகுப்பு:குரோமியம்-ஆக்சிசன் சேர்மங்கள்
பதிலா முகமது ரபி

**பதிலா சமிகா முகமது ரபி** (*Fadilah Mohamed Rafi*, பிறப்பு: ஏப்ரல் 6,2005) உகாண்டாவச் சேர்ந்த இறகுப்பந்தாட்ட வீராங்கனை ஆவார். இவர் தனது 10 வயதில் இறகுப்பந்து விளையாட்டை  விளையாடத் தொடங்கினார். 2022இல் நடந்த பொதுநலவாய விளையாட்டுப் போட்டிகளில் உகாண்டாவைப் பிரதிநிதித்துவப்படுத்தினார். அங்கு இவர் உசினா கோபுகாபேவுடன் பெண்கள் இரட்டையர் பிரிவில் விளையாடினார். இவர்கள் காலிறுதிக்கு முன்னேறினர். அங்கு இவர்கள் சோலி பிர்ச் மற்றும் லாரன் ஸ்மித் ஆகியோரிடம் தோல்வியடைந்தனர். 2023 ஆம் ஆண்டில், ஆப்பிரிக்கப் போட்டியில் பெண்கள் ஒற்றையர் பிரிவில் தங்கம் வென்றார். சமிகா இந்தியாவின் தமிழ்நாட்டில் 2005 ஆம் ஆண்டு ஏப்ரல் 6 ஆம் தேதி முகமது ரபி மற்றும் பர்வீன் ஷாஜி தம்பதியருக்கு முதல் குழந்தையாக பிறந்தார். பின்னர் இவருடைய ஒரு வயதில் ஒரு வருட வயதில், இவரது குடும்பம் உகாண்டாவிற்கு குடிபெயர்ந்தனர். இவர் உகாண்டா சர்வதேச இறகுப்பந்தாட்டப் போட்டியில் (2018, 2019, 2020, 2021 மற்றும் சமீபத்தில் 2022) ஐந்து முறை போட்டியிட்டார்.

## மேற்கோள்கள்

பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:2005 பிறப்புகள்
பேரியம் அறுபுளோரோசெருமேனேட்டு

**பேரியம் அறுபுளோரோசெருமேனேட்டு** (*Barium hexafluorogermanate*) என்பது BaGeF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பேரியம் எக்சாபுளோரோசெருமேனேட்டு என்ற பெயராலும் இது அழைக்கப்படுகிறது.

## தயாரிப்பு
ஐதரோபுளோரிக் அமிலத்தை செருமேனியம் டை ஆக்சைடுடன் சேர்த்து வினைபுரியச் செய்து தொடர்ந்து பேரியம் குளோரைடு சேர்மத்தைச் சேர்த்து வினைப்படுத்துவதன் மூலம்  பேரியம் அறுபுளோரோசெருமேனேட்டு தயாரிக்கப்படுகிறது.

## வேதிப் பண்புகள்
பேரியம் அறுபுளோரோசெருமேனேட்டை 700 பாகை செல்சியசு வெப்பநிலைக்கு மேல் சூடுபடுத்தினால் செருமேனியம் டெட்ராபுளோரைடு எனப்படும் செருமேனியம் நான்குபுளோரைடாகச் சிதைவடைகிறது.

:BaGeF6 → BaF2 + GeF4↑

## மேற்கோள்கள்


பகுப்பு:பேரியம் சேர்மங்கள்
பகுப்பு:செருமேனேட்டுகள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
சர் ஆன்சு கிரெப்சு பதக்கம்

thumb|225x225px|சர் ஹான்ஸ் அடால்ப் கிரெப்சு
**சர் ஆன்சு கிரெப்சு பதக்கம்** (*Sir Hans Krebs Medal*) என்பது ஆண்டுதோறும் ஐரோப்பிய உயிர்வேதியியல் சங்கங்களின் கூட்டமைப்பால் (FEBS) உயிர் வேதியியல் மற்றும் மூலக்கூறு உயிரியல் அல்லது தொடர்புடைய அறிவியலில் சிறந்த சாதனைகளுக்காக வழங்கப்படுகிறது.

இது லார்ட் ரேங்க் ஆராய்ச்சி மைய நிறுவனத்தால் வழங்கப்பட்டது. செருமனியில் பிறந்த இங்கிலாந்து உயிர்வேதியியலாளர் சர் ஆன்சு அடால்ப் கிரெப்சின் நினைவாகப் பெயரிடப்பட்டது. இது யூரியா சுழற்சி மற்றும் சிட்ரிக் அமிலச் சுழற்சிகளை அடையாளம் காண்பதில் நன்கு அறியப்பட்டதாகும். விருது பெறுபவர் ஒரு வெள்ளிப் பதக்கத்தைப் பெறுகிறார். பதக்கம் பெறுபவர் நிகழ்வு ஒன்றில் சொற்பொழிவு ஒன்றை வழங்குவார்.

## விருது பெற்றவர்களின் பட்டியல்
ஆதாரம் (1968-2002)
* 2022 செசிலியா ரோட்ரிக்சு (லிசுபன் பல்கலைக்கழகம், போர்ச்சுகல்)
* 2019 மத்தியாசு உக்லென்
* 2018 ஆல்பர்ட் ஜே. ஆர். அக்
* 2017 கரோல் வி. இராபின்சன்
* 2016 காரி இசுடீபன்சன்
* 2015 ஜூர்கன் நோப்லிச்
* 2014 மைக்கேல் என். கால்
* 2013 ரிச்சர்ட் ஜே. இராபர்ட்
* 2012 வெ. இராமகிருஷ்ணன்
* 2011 எலெனா கான்டி
* 2010 கரால்ட் இசுடென்மார்க்
* 2009 வாக்லெவ் கோர்ஜெசு
* 2008 டிம் ஹன்ட்
* 2007 டாம் ராப்போபோர்ட்
* 2006 ஆரோன் சிச்சனோவர்
* 2005 தாமஸ் ஜெனுவைன்[
* 2004 ரைஸார்ட் கிரிக்லெவ்ஸ்கி
* 2003 விருது இல்லையா?
* 2002 ஜாக் போயிசுசோகுர்
* 2001 சர் பிலிப் கோகன்
* 2000 தாமசு இசுடீட்சு
* 1999 இசுடான்லி பி. ப்ருசினர்
* 1998 பெங்ட் ஐ. சாமுவேல்சன்
* 1997 டேவிட் பால்டிமோர்
* 1996 ஜோசப் இசுடீபன் செல்
* 1995 கிம் நசுமித்
* 1994 ஜீன்-பியர் சேஞ்சக்சு
* 1993 கிறிசுடியன் நசுலீன்-வோல்கார்ட்
* 1992 ராபர்ட் கெபர் 
* 1991 விருது இல்லை
* 1990 பியர் சாம்பன்
* 1989 கெல்முட் பெய்னெர்ட்
* 1988 விருது இல்லை
* 1987 டாம் ப்ளன்டெல்
* 1986 காட்பிரைட் சாட்சு
* 1985 இராபர்ட் ஜோசப் பாட்டன் வில்லியம்சு
* 1984 ரிச்சர்ட் கென்டர்சன்
* 1983 ஆர்தர் கோர்ன்பெர்க்
* 1982 பிரான்சுவா ஜேக்கப்
* 1981 சீசர் மில்சுடீன் 
* 1980 சிட்னி ப்ரென்னர் (நோய் காரணமாக விரிவுரை இல்லை)
* 1979 பியெரி டெசுனுயேல்
* 1978 பீட்டர் டி. மிட்செல்
* 1977 பிரான்சிசு கிரிக்
* 1976 விருது இல்லை
* 1975 எய்ன்சு-கன்டர் விட்மேன் 
* 1974 சார்லஸ் வைஸ்மேன் 
* 1973 ஆர்தர் பி. பார்டி
* 1972 எப்ரைம் கட்சல்ஸ்கி
* 1971 டேவிட் சில்டன் பிலிப்சு
* 1970 விருது இல்லை
* 1969 அலெக்சாண்டர் இசுபிரின்
* 1968 மேக்ஸ் பெரூட்ஸ் (முதல் விருது)

## மேற்கோள்கள்

பகுப்பு:உயிரியல் விருதுகள்
பதேகர் சாகிப் மக்களவைத் தொகுதி

**பதேகர் சாகிப் மக்களவைத் தொகுதி** (*Fatehgarh Sahib Lok Sabha constituency*) வட இந்தியாவில் பஞ்சாப் மாநிலத்தின் இந்திய நாடாளுமன்ற 13 மக்களவைத் தொகுதிகளில் ஒன்றாகும். 2008ஆம் ஆண்டில் நாடாளுமன்ற மற்றும் சட்டமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி உருவாக்கப்பட்டது.

## சட்டமன்றத் தொகுதிகள்
பதேகர் சாகிப் மக்களவைத் தொகுதியின் ஒன்பது சட்டமன்றத் தொகுதிகள் பின்வருமாறு

எல்லை நிர்ணயம் செய்வதற்கு முன்பு, அம்லோ, கன்னா மற்றும் சம்ராலா சட்டமன்றத் தொகுதிகள் ரோப்பரிலும், பாயல் லூதியானா, ராய்கோட் சங்க்ரூரிலும் இருந்தன. 2008ஆம் ஆண்டில் சட்டப்பேரவைத் தொகுதிகளின் எல்லை நிர்ணயத்தின் ஒரு பகுதியாகப் பாசி, பதானா, பதேகர் சாகிப், அமர்கார் மற்றும் சக்னேவால் சட்டமன்றத் தொகுதிகள் உருவாக்கப்பட்டன.

## நாடாளுமன்ற உறுப்பினர்கள்

## தேர்தல் முடிவுகள்

### 2024

 

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* பதேகர் சாகிப் மக்களவைத் தொகுதி தேர்தல் 2019 முடிவுகள்

பகுப்பு:லூதியானா மாவட்டம்
பகுப்பு:பஞ்சாப் (இந்தியா) மக்களவைத் தொகுதிகள்
அமோனியம் அறுபுளோரோ ஆண்டிமோனேட்டு

**அமோனியம் அறுபுளோரோ ஆண்டிமோனேட்டு** (*Ammonium hexafluoroantimonate*) என்பது 
NH4SbF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அம்மோனியம் எக்சாபுளோரோ ஆண்டிமோனேட்டு என்ற பெயராலும் இது அழைக்கப்படுகிறது.

## தயாரிப்பு
ஆண்டிமனி பெண்டாபுளோரைடுடன் அம்மோனியம் அறுபுளோரோமாங்கனேட்டைச் சேர்த்து வினைபுரியச் செய்தால் அமோனியம் அறுபுளோரோ ஆண்டிமோனேட்டு உருவாகிறது. 
 
::4SbF5 + 2(NH4)2MnF6 → NF4SbF6 + 2MnF3 + F2

## இயற்பியல் பண்புகள்
அமோனியம் அறுபுளோரோ ஆண்டிமோனேட்டு தண்ணீரில் கரையும். ஊசி வடிவ அல்லது நெடுவரிசை படிகங்களாக உருவாகும். 

## பயன்கள்
இச்சேர்மம் நுண் வேதியியல் மற்றும் கரிமத் தொகுப்பு வினைகளில் பயன்படுத்தப்படுகிறது, உதாரணமாக ஒரு வினையூக்கியாக இது பயன்படுகிறது. வினைகளில் கரிமப் புளோரைடுகளை இது இடப்பெயர்ச்சி செய்கிறது. 

## மேற்கோள்கள்

பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:ஆண்டிமோனேட்டுகள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
கஸ்தூரி ராஜாமணி

**கஸ்தூரி ராஜாமணி** (Kasthuri Rajamani) (பிறப்பு: ஆகஸ்ட் 23,1984) தமிழ்நாட்டைச் சேர்ந்த ஒரு பாரம் தூக்கும் வீரராங்கனை ஆவார். பாரிசில் நடைபெற்ற 2024 கோடைக்கால இணை ஒலிம்பிக் விளையாட்டுகளில் பெண்களுக்கன 67 கிலோ எடைப் பிரிவில் இந்தியாவைப் பிரதிநிதித்துவப்படுத்த இவர் தகுதி பெற்றார். 106 கிலோ என்ற தனிப்பட்ட சாதனையுடன், பாரிசில் 8 வது இடத்தைப் பிடித்தார்.

## இளமை வாழ்க்கை
கஸ்தூரி தனது குழந்தை பருவத்தில் இரு கால்களிலும் இளம்பிள்ளை வாதத்தால் பாதிக்கப்பட்டுள்ளார். தனது சிறுவயதிலேயே தாயை இழந்த இவர் பாட்டியால் வளர்க்கப்பட்டார். துப்பாக்கி சுடும் வீராங்கனையான ஒரு தோழி மூலம், 2018 டிசம்பரில் சென்னை நுங்கம்பாக்கத்தில் உள்ள பளுதூக்கும் அகாதமியில் பயிற்சிக்காக சென்றார். பின்னர், தமிழக விளையாட்டு மேம்பாட்டு ஆணையத்தின் மூத்த இணை விளையாட்டுப் பயிற்சியாளரான ஜி. விஜய சாரதியிடம் பயிற்சி பெற்றார். 2023 ஆம் ஆண்டில், இந்திய விளையாட்டு ஆணையத்தால் இவருக்கு கூடுதல் பயிற்சி வழங்கப்பட்டது.

## தொழில் வாழ்க்கை
கஸ்தூரி, சீனா காங்சூ நகரில் நடந்த 2022 ஆசிய இணை விளையாட்டுகளில் இந்தியாவைப் பிரதிநிதித்துவப்படுத்தினார். அங்கு 67 கிலோ எடைப் பிரிவில் 5 வது இடத்தைப் பிடித்தார். முன்னதாக, 2023 ஆம் ஆண்டில் கேலோ இந்தியா விளையாட்டுப் போட்டிகளில் தங்கம் வென்றார்.<

## மேற்கோள்கள்

பகுப்பு:1984 பிறப்புகள்
பகுப்பு:தமிழர்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
கைர்தல் திஜாரா மாவட்டம்

**கைர்தல்-திஜாரா மாவட்டம்** (*Khairthal-Tijara district)*, இந்தியாவின் இராஜஸ்தான் மாநிலத்தின் அல்வர் மாவட்டத்தின்  பகுதிகளைக் கொண்டு  4 ஆகஸ்டு 2023 அன்று புதிதாக நிறுவப்பட்ட மாவட்டம் ஆகும். இதன் தலைமையிடம் கைர்தல் நகரம் ஆகும். 2011ல் இதன் மக்கள் தொகை 9,66,821 ஆகும்.
## மாவட்ட நிர்வாகம்
கைர்தல் திஜாரா மாவட்டம் 7 வருவாய் வட்டங்களைக் கொண்டது.அவைகள் பின்வருமாறு:
# கைர்தல் வட்டம்
# திஜாரா வட்டம் 
# கிசன்கர்பாஸ் வட்டம்
# கோட்காசிம் வட்டம்
# ஹர்சோலி வட்டம்
# தபுகாரா வட்டம்
# முண்டவார் வட்டம்
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, இமாவட்டத்தின் மக்கள் தொகை 9,66,821 ஆகும். அதில் ஆண்கள் 511,007 மற்றும் பெண்கள் 455,814 ஆக உள்ளனர். பாலின விகிதம் 1000 ஆண்களுக்கு 892 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,65,680 (17.14%) மற்றும் 9,373 (0.97%) ஆக உள்ளனர்.இம்மாவட்டத்தில் இந்தி மொழியை பெரும்பான்மையாகவும், சிறுபான்மையாக மேவாடி மொழி, அகிர்வாலி ஹரியானி மொழிகள் பேசுகின்றனர்.. 
## இதனையும் காண்க
* இராஜஸ்தான் மாவட்டப் பட்டியல்
## மேற்கோள்கள்

.

பகுப்பு:இராஜஸ்தான் மாவட்டங்கள்
பகுப்பு:கைர்தல் திஜாரா மாவட்டம்
கைர்தல்

**கைர்தல்** (*Khairthal*), இராஜஸ்தான் மாநிலத்தில் அல்வர் மாவட்டப் பகுதிகளைக் கொண்டு புதிதாக நிறுவப்பட்ட கைர்தல் திஜாரா மாவட்டத்தின் நிர்வாகத் தலைமையிடமும், நகராட்சியும்  ஆகும். இந்நகரம் ஆரவல்லி மலைத்தொடரின் வடக்குக் கோடியில் உள்ளது. இது தில்லிக்கு தென்மேற்கே 133.2 கிலோ மீட்டர் தொலைவிலும்; ஜெய்பூருக்கு வடகிழக்கே 170 கிலோ மீட்டர் தொலைவில் உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும்,  6,855 வீடுகளும் கொண்ட கைர்தல் நகராட்சியின் மக்கள் தொகை 38,298 ஆகும்.  அதில் ஆண்கள் 20,115 மற்றும் பெண்கள் 18,183 உள்ளனர். பாலின விகிதம் 1000 ஆண்களுக்கு 904 பெண்கள் வீதம் உள்ளனர்.சராசரி எழுத்தறிவு 82.56 %  ஆக உள்ளது.இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 24.77% மற்றும் 0.31% ஆக உள்ளனர்.  இந்துக்கள் 88.24%, முஸ்லீம்கள் 5.95%, சீக்கியர்கள் 5.50% மற்றும் பிறர் 031% ஆக உள்ளனர்.
## போக்குவரத்து
தில்லி-ஜெய்ப்பூர் இருப்புப் பாதையில் கைர்தல் தொடருந்து நிலையம் அமைந்துள்ளது.தில்லி-ஜெப்பூரை இணைக்கும் தேசிய நெடுஞ்சாலை எண் 8 கைர்தல் வழியாக செல்கிறது. 
## மேற்கோள்கள்

* http://www.censusindia.gov.in/pca/SearchDetails.aspx?Id=80932
* https://web.archive.org/web/20090410002541/http://agmarknet.nic.in/profile/profile_online/displayformdetails.asp?mkt=256
* http://www.bhaskar.com/news/RAJ-OTH-MAT-latest-khairthal-news-035621-3057638-NOR.html

பகுப்பு:கைர்தல் திஜாரா மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
டெட்ராயெத்தினைல்மீத்தேன்

**டெட்ராயெத்தினைல்மீத்தேன்** (Tetraethynylmethane) என்பது C9H4 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இதன் கட்டமைப்பில் நடுவில் உள்ள கார்பன் அணுவுடன் நான்கு எத்தினைல் குழுக்கள் இணைக்கப்பட்டுள்ளன. இது ஓர்  ஆல்க்கைன் சேர்மமாகும். மிகவும் கச்சிதமாக பொருந்தும் ஐதரோகார்பன்களில் இதுவும் ஒன்றாகும். செயற்கை வைரம் மற்றும் புல்லெரின்கள் போன்ற கார்பனின் பல்லுரு வடிவங்களைத் தயாரிப்பதற்கு சாத்தியமான பயன்பாடுகளுக்காக இது தயாரிக்கப்படுகிறது.

## மேலும் காண்க
* டெட்ராயெத்தில்மெத்தேன்
* டெட்ராவினைல்மீத்தேன்
* டெட்ரா-டெர்ட்-பியூட்டைல்மெத்தேன்
* நான்கு வளைய புரொபைல்மெத்தேன்
* டெட்ராமெத்தாக்சிமெத்தேன்
* நாற்புளோரோமெத்தேன்
* கார்பன் டெட்ராகுளோரைடு
* கார்பன் நான்கையோடைடு
* டெட்ராசிடோமெத்தேன்

## மேற்கோள்கள்

பகுப்பு:நீரகக்கரிமங்கள்
பசில்கா மக்களவைத் தொகுதி

**பசில்கா மக்களவைத் தொகுதி** (*Fazilka Lok Sabha constituency*) என்பது 1967 முதல் 1977 வரை இந்திய மாநிலமான பஞ்சாப்பில் செயல்பாட்டிலிருந்த ஒரு மக்களவைத் தொகுதி ஆகும். இது 1952 முதல் 1957 வரை இருந்த பசில்கா-சிர்சா தொகுதியின் நீட்சியாக இருந்தது. 1976 எல்லை நிர்ணயத்திற்குப் பிறகு, இதன் சில பகுதிகள் பெரோசுபூர் மக்களவைத் தொகுதியின் கீழ் வந்தன.

## நாடாளுமன்ற உறுப்பினர்கள்
*பசில்கா-சிர்சா [[மக்களவை (இந்தியா)|மக்களவை]] தொகுதி*

*பசில்கா [[மக்களவை (இந்தியா)|மக்களவை]] தொகுதியாக*

^ இடைத்தேர்தல்

1977க்குப் பிந்தைய முடிவுகள், பெரோசுபூர் மக்களவைத் தொகுதி பார்க்கவும்

## மேலும் காண்க

* பசில்கா
* மக்களவை தொகுதிகளின் பட்டியல்
* பெரோசுபூர் மக்களவைத் தொகுதி

## மேற்கோள்கள்

பகுப்பு:நீக்கப்பட்ட இந்திய மக்களவைத் தொகுதிகள்
பில்லார் மக்களவைத் தொகுதி

**பில்லார் மக்களவைத் தொகுதி** (*Phillaur Lok Sabha constituency*) பஞ்சாப் மாநிலத்தில் உள்ள ஒரு மக்களவைத் தொகுதியாகும். இது 2008இல் கலைக்கப்பட்டு அனந்த்பூர் சாகிப் என மாற்றப்பட்டது.

* 2009 முதல்ஃ அனந்த்பூர் சாகிப்

## மேலும் காண்க

* மக்களவை தொகுதிகளின் பட்டியல்
## மேற்கோள்கள்

பகுப்பு:நீக்கப்பட்ட இந்திய மக்களவைத் தொகுதிகள்
பகுப்பு:ஜலந்தர் மாவட்டம்
பிரசன்ன குமார்

**பிரசன்ன எசு. குமார்** (*Prasanna Kumar*) தமிழ்நாட்டின் சென்னையில் பிறந்த இந்திய ஒளிப்பதிவாளராவார். இவரது உறவினர் இயக்குநர் சசி ஆவார். தனது தொழில் வாழ்க்கையின் ஆரம்ப காலங்களில், பூ திரைப்படத்தில் ஒளிப்பதிவாளர் பி. ஜி. முத்தையாவுடன் இணைந்து பணியாற்றினார். அவருடன் இரண்டு ஆண்டுகள் பணியாற்றிய பிறகு, இவர் ஆர். ரத்னவேலுவுடன் *டேவிட்* (2013) ''ஹரிதாஸ்'' (2013) நம்பர் 1 (2014) ஆகிய திரைப்படங்களில் பணியாற்றினார். இரவி கே. சந்திரனுடனும் இவர் தொடர்பு கொண்டிருந்தார். சசி இயக்கிய *[[பிச்சைக்காரன் (திரைப்படம்)|பிச்சைக்காரன்]]* திரைப்படத்தின் மூலம் அறிமுகமானார்.

## திரைப்படவியல்
* *குறிப்பிடப்படாவிட்டால் அனைத்து படங்களும் தமிழில் இருக்கும்.*

## வலைத்தொடர்கள்

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பி. வி. ஏ. மோகன்தாசு

**பாக்கியம் வைகுந்தம் அருளானந்தம் மோகன்தாசு**  (*Pakkiam Vaikundam Arulanandam Mohandas*)  இந்தியாவின் தமிழ்நாடு மாநிலம் சென்னையைச் சேர்ந்த  ஓர் எலும்பியல் அறுவை சிகிச்சை நிபுணர் ஆவார்.  இவர் மியாட் மருத்துவமனை என்று அழைக்கப்படும் மெட்ராசு எலும்பியல் மற்றும் அதிர்ச்சியியல் நிறுவனத்தின் நிறுவனராகவும்  வழிகாட்டியாகவும் உள்ளார்.  இசுடான்லி மருத்துவக் கல்லூரியின் எலும்பியல் துறையில் முன்னாள் உதவி பேராசிரியராகவும், சென்னையில் உள்ள நன்கு  அறியப்பட்ட மருத்துவ நிறுவனங்களான சென்னை மருத்துவக் கல்லூரி மற்றும் கீழ்பாக்கம் மருத்துவக் கல்லூரியில் முன்னாள் பேராசிரியராகவும் இருந்தார். 1992 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமகன் விருதான பத்மசிறீ விருதை வழங்கியது.

## மேற்கோள்கள்

## வெளி இணைப்புகள்
* 
* 
* 

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
பகுப்பு:சென்னை மக்கள்
அவிசென்னா பரிசு

**அவிசென்னா பரிசு** (*Avicenna Prize*) அறிவியலில் நெறிமுறைகளுக்காக ஐக்கிய நாடுகள் கல்வி, அறிவியல், பண்பாட்டு நிறுவனத்தால் இரண்டு ஆண்டுகளுக்கு ஒருமுறை வழங்கப்படுகிறது. மேலும் அறிவியலில் நெறிமுறைத் துறையில் தனிநபர்களுக்கும் குழுக்களுக்கும் வெகுமதி அளிக்கிறது. அறிவியல் மற்றும் தொழில்நுட்பத்தில் ஏற்பட்டுள்ள முன்னேற்றங்களால் எழுப்பப்படும் பிரச்சினைகள் குறித்து நெறிமுறை பிரதிபலிப்பை ஊக்குவிப்பதும், அறிவியலில் நெறிமுறைகளின் முக்கியத்துவம் குறித்த உலகளாவிய விழிப்புணர்வை ஏற்படுத்துவதும் இந்த விருதின் நோக்கமாகும். இந்தப் பரிசு 11ஆம் நூற்றாண்டின் பாரசீக மருத்துவரும் தத்துவஞானியுமான இப்னு சீனா பெயரால் அழைக்கப்படுகிறது.

இந்தப் பரிசு தங்கப் பதக்கம், சான்றிதழ், 10,000 அமெரிக்க டாலர் மற்றும் ஈரான் இசுலாமியக் குடியரசிற்கு ஒரு வாரக் கல்விப் பயணம் ஆகியவற்றைக் கொண்டுள்ளது.

இது நிறுவப்பட்டதிலிருந்து, இந்த விருது ஐந்து நபர்களுக்கு வழங்கப்பட்டுள்ளது.

* 2004 மார்கரெட் சோமர்வில், கனடா
* 2006 அப்தல்லா தார், கனடா
* 2010 ரென்சோங் கியு, சீனா
* 2015 ஜாப்தா கான் சின்வாரி, பாக்கித்தான்
* 2019 டொனால்ட் ஏ. பிரவுன், அமெரிக்கா

## மேற்கோள்கள்


## வெளி இணைப்புகள்

* அதிகாரப்பூர்வ இணையதளம்

பகுப்பு:யுனெஸ்கோ விருதுகள்
பகுப்பு:அறிவியல் விருதுகள்
வேட்டையன் (திரைப்படம்)

***வேட்டையன்*** (*Vettaiyan*) என்பது 2024 இல் வெளிவந்த இந்தியத் தமிழ்த் திரைப்படமாகும். இந்த அதிரடி நாடகத் திரைப்படத்தை டி. ஜே. ஞானவேல் இயக்கினார்.  சுபாஸ்கரன் அல்லிராஜாவின் லைக்கா தயாரிப்பகம் தயாரித்தது. இப்படத்தில் இரசினிகாந்து முக்கியக் கதாபாத்திரத்தில் நடிக்க, அமிதாப் பச்சன் (இவரது தமிழ் அறிமுகம்) பகத் பாசில், இரானா தக்குபாடி, மஞ்சு வாரியர், இரித்திகா சிங், துசாரா விச்சயன், ரோகிணி, இராவ் இரமேசு, அபிராமி, இரமேஷ் திலக் ஆகியோர் நடித்திருந்தனர்.

இத்திரைப்படம் மார்ச்சு 2023 இல் தலைவர் 170 என்ற தலைப்பில் அறிவிக்கப்பட்டது. இது இரசினிகாந்துடன் முன்னணிக் கதாபாத்திரத்தில் நடிக்கும் 170 வது படம் என்பதால், அதிகாரப்பூர்வ தலைப்பு  2023 திசம்பரில் அறிவிக்கப்பட்டது. முதன்மை புகைப்படம் எடுக்கும் பணி  2023 அக்டோபரில் தொடங்கி 2024 ஆகத்து மாதம் முடிவடைந்தது. திருவனந்தபுரம், திருநெல்வேலி, சென்னை, மும்பை, ஐதராபாத் உள்ளிட்ட பல இடங்களில் படமாக்கப்பட்டது. இத்திரைப்படத்திற்கு அனிருத் ரவிச்சந்திரன் இசையமைத்தார். எஸ். ஆர். கதிர் ஒளிப்பதிவை மேற்கொண்டார். பிலோமின் இராஜ் படத்தொகுப்பு செய்துள்ளார். தயாரிப்பு வரவு செலவு  கோடியாக இருந்தது.

வேட்டையன் 2024 அக்டோபர் 10 அன்று உலகளவில் திரையரங்குகளில் வெளியிடப்பட்டது. இத்திரைப்படம் ஆயுத பூசை, விஜயதசமி போன்ற விழாக்களுக்கு முந்தைய வெளியீடாக வந்தது.

## நடிகர்கள்

## மேற்கோள்கள்

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பி. ஜி. முத்தையா

**பி. ஜி. முத்தையா** (*P. G. Muthiah*) ஒரு இந்திய இயக்குநரும், ஒளிப்பதிவாளரும் திரைப்படத் தயாரிப்பாளருமாவார். இவர் தமிழ்த் திரைப்படத் துறையில் பணியாற்றி வருகிறார்.

தமிழ்நாடு மாநில விருதுகளை வென்ற பூ (2008), கண்டேன் காதலை (2009) ஆகிய திரைப்படங்களின் ஒளிப்பதிவாளராக தனது வாழ்க்கையைத் தொடங்கிய முத்தையா, இயக்குநர் ஆர். கண்ணன் பணியாற்றும் திரைப்படங்களில் அடிக்கடி இணைகிறார். 2015 இல், முத்தையா குறைந்த நிதியில் மூன்று நாடகத் திரைப்படங்களைத் தயாரிக்க முடிவு செய்தார். *[[ராஜா மந்திரி]]* (2016), பீச்சாங்கை (2017) போன்ற படங்களுக்குத் தனது சுடுடியோவான பிஜி மீடியா ஒர்க்சு மூலம் நிதியளித்தார். &nbsp;&nbsp;2018 இல், சமுத்திரக்கனி, சண்முக பாண்டியன் நடித்த *[[மதுர வீரன்]]* என்ற திரைப்படத்தை இயக்கித் தயாரித்தார்.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:திருச்சி மாவட்ட மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பொன்குன்னம் தாமோதரன்

**பொங்குன்னம் தாமோதரன்** (*Ponkunnam Damodaran*) ((1915-1994)) 1940 முதல் 1970 வரை தீவிரமாக செயல்பட்ட இந்தியக் கவிஞரும், புதின எழுத்தாளரும், நாடகாசிரியரும் மற்றும் பொதுவுடைமை ஆதரவாளரும் ஆவார். *  நோட்டம்* என்ற மலையாளப் படத்தில் இடம்பெற்ற "பச்சப்பனம்தத்தே"... என்ற பாடலை இவர் எழுதினார். 2006 ஆம் ஆண்டில் இந்த பாடலுக்காக இவருக்கு மரணத்திற்குப் பிறகு கேரள மாநில விருது (சிறந்த பாடலாசிரியர்) வழங்கப்பட்டது. கேரளாவின் கோட்டயம் மாவட்டத்திலுள்ள பொன்குன்னத்தில் பிறந்தார். தாமோதரன், *சர்பம் கோத்துன்னா சத்தியங்கள்*, *ஆதர்சம் தீச்சுலாயனு* ஆகிய நூல்களை எழுதினார். *மத்தமேதாயாலும் மனுஷ்யன்*, *நந்தவனமும் ராஷ்டிர சில்பியும்* உள்ளிட்ட நாடகங்களையும் எழுதியுள்ளார். செருகாடு கோவிந்த பிசிரோடி எழுதிய *நம்மலோனு* என்ற நாடகத்தில் வயலார் ராமவர்மாவுடன் இணைந்து ஆறு பாடல்களை எழுதினார். 

## மேற்கோள்கள்

பகுப்பு:1994 இறப்புகள்
பகுப்பு:1915 பிறப்புகள்
செருகாடு

**செருகாடு கோவிந்த பிசரோடி** (*Cherukad Govinda Pisharodi*) (26 ஆகத்து 1914-28 அக்டோபர் 1976), பொதுவாக செருகாடு என்று அழைக்கப்படும் இவர், மலையாள மொழி நாடகாசிரியரும், புதின எழுத்தாளரும், கவிஞரும் அரசியல் ஆர்வலரும் ஆவார். இவர் இந்தியாவின் கேரள மாநிலத்தில் பொதுவுடைமை இயக்கத்துடன் தொடர்புடையவர்.

## வாழ்க்கை வரலாறு.
பெரிந்தல்மண்ணை வட்டத்தில் உள்ள செம்மலசேரியில் கிழேட்டில் பிசராத் கருணாகர பிசரோடி மற்றும் செருகாட்டில் பிசரோடி நாராயணி பிசரோடியார் ஆகியோருக்கு மகனாக செருகாடு பிறந்தார். குரு கோபாலன் எழுதச்சனிடம் சமசுகிருதத்தில் தொடக்கக் கல்வியைப் பெற்றார். உயர்நிலைப் பள்ளிக் கல்வியை முடித்த பிறகு, செம்மளா நிதியுதவி மாப்பிளா பள்ளியில் ஆசிரியராக சேர்ந்தார். பின்னர் வித்வான் தேர்வில் தேர்ச்சி பெற்றார். பட்டாம்பி சமசுகிருதக் கல்லூரியில் விரிவுரையாளராக சேருவதற்கு முன்பு பல பள்ளிகளில் ஆசிரியராகப் பணியாற்றினார்.

1936இல், கிழேட்டில் பிசராத் லட்சுமி பிசரோடியரை மணந்தார். இவர்களது மகன் கே. பி. மோகனனும் ஒரு புகழ்பெற்ற எழுத்தாளர் ஆவார்.

## இலக்கியம்
ஐம்பதுகள் மற்றும் அறுபதுகளின் மலையாள இலக்கியத்தை வரையறுப்பதில் செருகாட்டின் அரசியல் ரீதியான எழுத்துக்கள் செல்வாக்கு செலுத்தியது. இவரது அரசியல் வாழ்க்கை கேரளாவின் முன்னணி அரசியல்வாதிகள் மற்றும் தேசபக்தர்களின் வாழ்க்கையுடன் பிணைக்கப்பட்டுள்ளது. கேரளாவின் முற்போக்கு இலக்கிய இயக்கமான தேசாபிமானி ஆய்வு வட்டத்தின் நிறுவன உறுப்பினர்களில் ஒருவராகவும், புரோகமன கலா சாகித்ய சங்கத்தின் முன்னோடியாகவும் இருந்தார். ஜீவிதப்பதா, *தாராவதிதம்*, *மனுஷ்யபந்தங்கள்*, நாமல் ஓன்னு, மனுஷ்ய இருதயங்கள், *ஜன்மபூமி*, *தேவலோகம்*, மன்னிந்தே மரிள் (மண்ணின் அடிப்பகுதியில்) *முத்தாசி* மற்றும் *சனிதசா* போன்றவை இவரது முக்கியமான படைப்புகளில் சில. இவரது சுயசரிதையான *ஜீவிதப்பதா* (1974) 1975இல் கேரள சாகித்ய அகாடமி விருதையும், 1977இல் கேந்திர சாகித்ய அகாதமி விருதையும் பெற்றது.

## இறப்பு
செருகாடு 1976 அக்டோபர் 28 அன்று இறந்தார். **செருகாடு விருது** என்ற இலக்கிய விருது இவரது நினைவாக வருடந்தோறும் வழங்கப்படுகிறது.

## மேற்கோள்கள்

## வெளி இணைப்புகள்
* Article by C Radhakrishnan
* Public Relations Department, கேரள அரசு. Retrieved 11 April 2011. https://web.archive.org/web/20070524212356/http://www.prd.kerala.gov.in/awards.htm
* ''Deshabhimani Weekly'' special issue on the birth centenary of Cherukad

பகுப்பு:மலப்புறம் மாவட்ட மக்கள்
பகுப்பு:மலையாளக் கவிஞர்கள்
பகுப்பு:இந்திய மார்க்சியர்கள்
பகுப்பு:இந்திய அரசியல் எழுத்தாளர்கள்
பகுப்பு:1976 இறப்புகள்
பகுப்பு:1914 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
அனுப்கர் (நகரம்)

**அனுப்கர்** (*Anupgarh*), இந்தியாவின் இராஜஸ்தான் மாநிலத்தின் அனுப்கர் மாவட்டத்தின்தலைமையிட நகரமும், நகராட்சியும் ஆகும். தார் பாலைவனத்தில் உள்ள அனுப்கர் நகரம், ஜோத்பூருக்கு வடக்கில் 389.5 கிலோ மீட்டர் தொலைவிலும்; ஜெய்ப்பூருக்கு வடமேற்கே 451.3 கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும்; 6,187 வீடுகளும் கொண்டஅனுப்கர் நகராட்சியின் மொத்த மக்கள் தொகை  30,877 ஆகும். அதில் 16,343 மற்றும் 14,534 ஆக உள்ளனர். சராசரி எழுத்தறிவு 76.48 %. இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே 24.18 % மற்றும் 1.66 % ஆக உள்ளனர். இந்துக்கள் 79.88%, சீக்கியர்கள் 17.06%, இசுலாமியர்கள் 2.79 மற்றும் பிறர் 0.23% ஆக உள்ளனர்.

## போக்குவரத்து
அனுப்கர் தொடருந்து நிலையம் இரண்டு நடைமேடைகளைக் கொண்டுள்ளது. 
## இதனையும் காண்க
* இராஜஸ்தான் மாவட்டப் பட்டியல்

## மேற்கோள்கள்

## வெளி இணைப்புகள்
* 
* 

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பாசுபோமோனோயெசுத்தர்கள்

**பாசுபோமோனோயெசுத்தர்கள்** (*Phosphomonoester*) என்பவை தங்கள் கட்டமைப்பில்  ஓர் எசுத்தர் பிணைப்பையும் ஒரு பாசுபேட்டு குழுவையும் பெற்றுள்ள இரசாயன சேர்மங்களைக் குறிக்கும். 

உயிரியலில், பாசுபோலிப்பிடு செல்லுலார் சவ்வுகளின் தொகுப்புக்கான கட்டுமானத் தொகுதிகளாக பாசுபோமோனோயெசுத்தர்கள் தேவைப்படுகின்றன. குறிப்பாக நியூரான்களில் இவை காணப்படுகின்றன. இந்த பிணைப்புகளை பிளவுபடுத்தும் நொதிகள் பாசுபோமோனோயெசுத்தரேசுகள்  அல்லது பாசுபேட்டேசுகள் என்று அழைக்கப்படுகின்றன.

## மேலும் காண்க
* பாசுபாரிக் காடி
* பாசுபோகொழுமியம்

## மேற்கோள்கள்

பகுப்பு:கரிம பாசுபேட்டுகள்
பகுப்பு:எசுத்தர்கள்
காந்தி சாகர் காப்பகம்

**காந்தி சாகர் காப்பகம்** (*Gandhi Sagar Sanctuary*) என்பது இந்தியாவில் மத்தியப் பிரதேசத்தில் உள்ள மண்டோசோர் மற்றும் நீமச் மாவட்டங்களின் வடக்கு எல்லையில் அமைந்துள்ள ஒரு வனவிலங்கு காப்பகமாகும். இது இந்தியாவில் இராசத்தான் மாநிலத்தை ஒட்டியுள்ள 368.62 சதுர கிலோ மீட்டர் பரப்பளவில் பரவியுள்ளது. இது 1974-இல் அறிவிக்கப்பட்டு மேலும் சில பகுதிகள் 1983-இல் சேர்க்கப்பட்டது. சம்பல் ஆறு சரணாலயத்தின் வழியாகச் சென்று இதை இரண்டு பகுதிகளாகப் பிரிக்கிறது. மேற்குப் பகுதி நீமச் மாவட்டத்திலும், கிழக்குப் பகுதி மண்டோசோர் மாவட்டத்திலும் உள்ளன. இது கத்தியார்-கிர் உலர் இலையுதிர் காடுகளின் சுற்றுச்சூழல் பகுதியில் உள்ளது.

## தாவரங்களும் விலங்கினங்களும்
காந்தி சாகர் காப்பகத்தினை ஆண்டு முழுவதும் பார்வையாளர்கள் காணலாம். காடுகள் வறண்ட, கலப்பு மற்றும் இலையுதிர் காடுகளாக இருப்பதால், காந்தி சாகர் அணை நீரில் மூழ்கியுள்ள தட்டையான புல்வெளிகள், பல்வேறு வகையான வனவிலங்குகளைக் காண ஏராளமான வாய்ப்புகளை வழங்குகிறது. இந்தச் சரணாலயத்தில் காணப்படும் முக்கிய மர இனங்கள் கைர் (*அகேசியா கேட்சு)* சாலாய், கர்தாய், தவ்தா, டெண்டு, புரசு போன்றவை ஆகும்.

காந்தி சாகர் காப்பகத்தில் வசிக்கும் முக்கிய விலங்கு இனங்கள் மான் ஆகும். இங்கு சின்காரா அல்லது இந்தியச் சிறுமான், நீலான் மற்றும் கடமான் ஆகியவை மிகவும் எளிதில் காணப்படுகின்றன. மேலும் இந்தியச் சிறுத்தை, தென்வெளிச் சாம்பல் குறங்கு, இந்தியச் செந்நாய், மயில், நீர்நாய் மற்றும் சதுப்புநில முதலை ஆகியவையும் உள்ளன.

## தொல்லியல் மத முக்கியத்துவம் வாய்ந்த இடங்கள்
thumb|300x300px|காந்தி சாகர் சரணாலயத்தில் உள்ள சதுராஜ்நாத் கோயில்
இக்காப்பகப் பகுதியில் வரலாற்று, தொல்லியல் மற்றும் மத முக்கியத்துவம் வாய்ந்த பல இடங்கள் உள்ளன. இவை சௌரசிகர், சதுர்பஜ்நாத் கோயில், பட்காஜி பாறை ஓவியங்கள், நர்சிங்ஜார், இங்லாஜ்கர் கோட்டை, தட்சகேசுவர் கோவில் போன்றவை ஆகும்.

* விஷ்ணுக்கு அர்ப்பணிக்கப்பட்ட சதுர்பூஜ்நாத் கோவில் காந்தி சாகர் அணையிலிருந்து சுமார் 8 கி. மீ. தொலைவில் அமைந்துள்ளது.
* இங்லாஜ்கர் அல்லது இங்லாஜ் கோட்டை மத்தியப் பிரதேசத்தின் மண்டோசோர் மாவட்டத்தின் பான்புரா வட்டத்தில் நவாலி கிராமத்திற்கு அருகில் அமைந்துள்ள ஒரு பண்டைய கோட்டை ஆகும்.
* தக்சகேசுவர் கோவில் அல்லது தகாஜி மண்டோசோர் மாவட்டத்தில் உள்ள மத மற்றும் வரலாற்று முக்கியத்துவம் வாய்ந்த இடமாகும்.
* பான்புரா அருங்காட்சியகம்: பான்புராவில் காந்தி சாகர் அணைக்கட்டுப் பகுதியிலிருந்து சுமார் 30 கி. மீ. (18.6 மைல்) தொலைவிலும், வடகிழக்கு திசையில் மண்டோசோரிலிருந்து 78.9 கி. மீ. தொலைவிலும் அமைந்துள்ளது. மண்டோசோரின் பிரபலமான கலைகளைச் சித்தரிக்கும் அருங்காட்சியகம் இதுவாகும்.
* தர்மராஜேஸ்வரர் குடைவரைக் கோயில் மண்டோசோரில் 4-5 ஆம் நூற்றாண்டைச் சேர்ந்த பண்டைய பௌத்த மற்றும் இந்து குகைக் கோவில் தளமாகும்.

## மேலும் காண்க

* மத்திய இந்தியா

## மேற்கோள்கள்

பகுப்பு:Coordinates on Wikidata
மலேசிய கூட்டரசு சாலை 8

**மலேசிய கூட்டரசு சாலை 8** அல்லது **கோலாலம்பூர் - கோத்தா பாரு நெடுஞ்சாலை** (ஆங்கிலம்: *Malaysia Federal Route 8* அல்லது *Kuala Lumpur–Kota Bharu Highway*; மலாய்: *Laluan Persekutuan Malaysia 8* அல்லது *Jalan Kuala Lumpur–Kota Bharu*) என்பது தீபகற்ப மலேசியாவின் கிழக்குப் பகுதியின் முக்கிய கூட்டரசு சாலையாகும். இதன் நீளம் 402.7-கி.மீ. 

இந்தச் சாலை தெற்கில் உள்ள பெந்தோங் நகரத்தை வடக்கே உள்ள கோத்தா பாரு நகரத்துடன் இணைக்கிறது. 

இந்த நெடுஞ்சாலை இரண்டு பகுதிகளைக் கொண்டுள்ளது; - கோத்தா பாரு – கோலா கிராய் சாலை *(Kota Bharu–Kuala Krai Road);* மற்றும் பெந்தோங் – கோலா லிப்பிஸ் சாலை *(Bentong–Kuala Lipis Road);* முழு நெடுஞ்சாலையும் கட்டி முடிக்க 99 ஆண்டுகள் ஆனது.

## பொது

மலேசிய கூட்டரசு சாலை 8-இன் கிலோமீட்டர் '0' என்பது பகாங், பெந்தோங் நகரத்தில், கோலாலம்பூர் காராக் விரைவுச்சாலை -இன் *(Exit 810)* பரிமாற்றத்தில் தொடங்குகிறது. மலேசிய கூட்டரசு சாலை 9- உடன் இணைந்து, இந்தச் சாலை தித்திவாங்சா மலைத்தொடரின் கிழக்கு அடிவாரத்தின் வழியாகச் செல்கிறது.

கோலா லிப்பிஸ் நோக்கிச் செல்லும் இந்தச் சாலை, பின்னர் தகான் மலைத்தொடரின் மேற்கு அடிவாரத்தில் கோலா கிராய் நோக்கிச் செல்கிறது. இறுதியாக, கிளாந்தான் ஆற்றின் கிழக்குக் கரையில் அதன் வடக்கு முனையான கோத்தா பாரு வரை செல்கிறது.

### போக்குவரத்து நெரிசல்

மலேசிய கூட்டரசு சாலை 8, அதன் கடுமையான போக்குவரத்து நெரிசலுக்கு பெயர்பெற்றது. குறிப்பாக, ஈகைத் திருநாள் காலங்களில், கோத்தா பாரு - கோலா கிராய் பிரிவில் மிகையான நெரிசலுக்கு உள்ளாகிறது. 

2014 ஈகைத் திருநாள் காலத்தில் கோலாலம்பூரிலிருந்து கோத்தா பாரு வரையிலான பயண நேரம், 16 மணிநேரத்தை தாண்டியதாகவும் அறியப் படுகிறது.

## வரலாறு

மலேசிய கூட்டரசு சாலை 8-இன் ஒரு பகுதி 80-மைல் நீளம் கொண்ட கோலா குபு - கோலா லிப்பிஸ் நெடுஞ்சாலையின் ஒரு பகுதியாகும். அந்தப் பழைய நெடுஞ்சாலை பகாங் மாநிலத்தின் தொடக்கக் கால நெடுஞ்சாலையாகும், அந்தச் சாலை 1887-இல் மலேசிய பொதுப்பணித் துறையால் கட்டப்பட்டது.

பின்னர், 1915-இல் தெரானம் நகர் தொடங்கி பெந்தோங் வரை மேலும் ஒரு பகுதி கட்டப்பட்டது. 1958-இல் மேலும் இரண்டு துணை நெடுஞ்சாலைகள் கட்டப்பட்டன. 1986-ஆம் ஆண்டில் மலேசிய கூட்டரசு சாலை 8 முழுமையாக கட்டி முடிக்கப்பட்டது. இருப்பினும் அவ்வப்போது சீரமைப்புக் கட்டுமானங்கள் நடைபெற்று வருகின்றன.

## மேலும் காண்க
* பெந்தோங்
* கோத்தா பாரு
* கோலா கிராய்
* காராக் நெடுஞ்சாலை
* தித்திவாங்சா மலைத்தொடர்

## மேற்கோள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
உரோபர் மக்களவைத் தொகுதி

**உரோபர் மக்களவைத் தொகு**தி (*Ropar Lok Sabha constituency*) அல்லது **உரூபார்** என்பது இந்தியாவில் பஞ்சாப் மாநிலத்தில் உள்ள ஒரு மக்களவை தொகுதியாகும். இது 2008-இல் நீக்கப்பட்டது.

## நாடாளுமன்ற உறுப்பினர்கள்

^ இடைத்தேர்தல்

* 2008 முதல் பதேகர் சாகிப் மக்களவைத் தொகுதி

## தேர்தல் முடிவுகள்

### பொதுத் தேர்தல் 1989

## மேலும் காண்க

* ரூப்நகர் (முன்பு ரோபர் என்று அழைக்கப்பட்டது) 
* பதேகர் சாகிப் மக்களவைத் தொகுதி
* இந்திய மக்களவைத் தொகுதிகளின் பட்டியல்

## மேற்கோள்கள்

பகுப்பு:நீக்கப்பட்ட இந்திய மக்களவைத் தொகுதிகள்
கும்பல்கர் வனவிலங்கு காப்பகம்

[thumb|291x291px|[கும்பல்கர்க் கோட்டை|கோட்டை பார்க்கும்போது கும்பால்கர் வனவிலங்கு சரணாலயத்தின் காட்சி]]
**கும்பல்கர் வனவிலங்கு காப்பகம்** (*Kumbhalgarh Wildlife Sanctuary*) என்பது இந்தியாவில் இராசத்தான் மாநிலத்தில் ராஜ்சமந்து மாவட்டத்தில் அமைந்துள்ள ஒரு வனவிலங்கு சரணாலயம் ஆகும். கும்பல்கர்க் கோட்டையினைச் சுற்றி  பரப்பளவில் இந்த வனவிலங்கு காப்பகம் அமைந்துள்ளது. இக்காப்பகம் ஆரவல்லி மலைத் தொடருக்கு அப்பாலும் ராஜ்சமந்து, உதய்பூர், பாலி மாவட்டங்களில் சுமார்  வரையிலான உயரப் பகுதியில் அமைந்துள்ளது. இது in elevation. இது காதியர்-கிர் உலர் இலையுதிர் காடுகளின் ஒரு பகுதியாகும்.

## புவியியல்
கும்பல்கர் வனவிலங்கு காப்பகம் கும்பல்கரின் ஈர்க்கக்கூடிய வரலாற்றுக் கோட்டையின் பெயரைப் பெற்றது. வனவிலங்கு காப்பகம் இக்கோட்டையினைச் சுற்றி 224.890 கிமீ2 (87 சது மை) மையப் பகுதியினையும் 385.638 கிமீ2 (149 சது மை) தாங்கல் பகுதியையும் கொண்டுள்ளது. இது ஆரவல்லி மலைத்தொடரின் நான்கு மலை மற்றும் மலைத் தொடர்களை உள்ளடக்கியது. இவை கும்பல்கர் மலைத்தொடர், சத்ரி வீச்சு, தேசூரி மலைத்தொடர் மற்றும் போகடா மலைத்தொடர் ஆகும். இருபத்தி இரண்டு கிராமங்கள் இந்தக் காப்பகத்திற்குள் அமைந்துள்ளன. இக்காப்பக மண் பொதுவாக மெல்லியதாக இருக்கும். பெரும்பாலும் மணல், களிமண் அடிப்படை பாறைகள் முக்கியமாக ஆர்க்கியனிலிருந்து உருமாறிய பாறைகளைக் கொண்டவை. காப்பகத்தின் நிலப்பரப்பில் மலைகள், மலையடிவாரம், சமவெளி எனப் பிரிக்கலாம். சமவெளிப் பகுதிகள் பெரும்பாலும் விவசாய இடமாக ஒருங்கிணைக்கப்பட்டுள்ளன.

## விலங்கினங்கள்
கும்பல்கர் வனவிலங்கு சரணாலயத்தில் இந்திய ஓநாய், இந்தியச் சிறுத்தை, தேன் கரடி, வரிக் கழுதைப் புலி, பொன்னிறக் குள்ளநரி, காட்டுப்பூனை, கடமான், நீலான், நாற்கொம்பு மான், இந்தியச் சிறுமான் மற்றும் இந்தியக் குழிமுயல் ஆகியவை காணப்படுகின்றன. சிறுத்தை சரணாலயத்தில் உச்ச வேட்டையாடும் உயிரினமாக உள்ளது . கும்பால்கரில் உள்ள பறவைகளில் சாம்பல் காட்டுப்பறவைகளும் அடங்கும். நீர்நில வாழ் உயிரினங்களில் பொதுவான தேரை, இந்தியப் புதர்த் தவளையும்,  எலி பாம்பு, இந்திய நாகப்பாம்பு போன்ற ஊர்வனவையும் அடங்கும். கட்லா, மகசீர் போன்ற மீன் இனங்களும் அல்சியா, பன்வார் மற்றும் டானின் போன்ற முதுகெலும்பற்ற விலங்குகள் காணப்படுகின்றன.

## மேலும் காண்க

* வறண்ட வன ஆராய்ச்சி நிறுவனம் (ஏ. எஃப். ஆர். ஐ.) 
* இந்தியாவின் வனவிலங்குகள்

## மேற்கோள்கள்

## வெளி இணைப்புகள்

* கும்பல்கர்
* கும்பல்கர் தகவல்

பகுப்பு:Coordinates on Wikidata
பகுப்பு:இராசத்தானிலுள்ள காட்டுயிர் காப்பகங்கள்
அனுப்கர் மாவட்டம்

**அனுப்கர் மாவட்டம்** (*Anupgarh district*), இந்தியாவின் இராஜஸ்தான் மாநிலத்தின் வடமேற்கில் அமைந்துள்ளத்லு. இப்புதிய மாவட்டம் ஸ்ரீ கங்காநகர் மாவட்டத்தின் 5 வருவாய் வட்டங்களைக் கொண்டு 7 ஆகஸ்டு 2023 அன்று நிறுவப்பட்டது. இதன் தலைமையிடம் அனுப்கர் நகரம் ஆகும். இம்மாவட்டத்தின் குடிநீருக்கு அனூப்கர் கால்வாய் உள்ளது
## அமைவிடம்
அனுப்கர் மாவட்டம் இந்தியா-பாகிஸ்தான் எல்லையில் தார் பாலைவனத்தில் அமைந்துள்ளது.
## மாவட்ட நிர்வாகம்
அனுப்கர் மாவட்டம் 5 வருவாய் வட்ட்ங்களைக் கொண்டது. அவைகள்:
# ரைசிங் நகர்  வட்டம்
# அனுப்கர் வட்டம்
# ஸ்ரீ விஜயநகர் வட்டம்
# கர்சானா வட்டம்
# ரவ்லா மண்டி வட்டம் 
## மக்கள் தொகை பரம்பல்
2011ஆம் கணக்கெடுப்பின்படி,  அனுப்கர் மாவட்டத்தி மக்கள் தொகை 698,478. ஆகும்.  அதில் பட்டியல் சாதியினரும் பட்டியல் பழங்குடியினரும் முறையே  307,944 (44.09%) மற்றும் 3,760 (0.60%) ஆக உள்ளனர்.இம்மாவட்டத்தில் இந்தி மொழியுடன், பஞ்சாபி மொழி, பாக்ரி மொழி, இராஜஸ்தானி மொழிகள் பேசப்படுகிறது. இந்துக்கள் 4,95,118, சீக்கியர்கல் 1,87,856, இசுலாமியர்கள் 13,832 மற்றும் பிறர் 1411 ஆக உள்ளனர்.
இதன் சராசரி எழுத்தறிவு 69.91%  மற்றும் பாலின விகிதம் 1000 ஆண்களுக்கு 908 பெண்கள் வீதம் உள்ளனர்.
## போக்குவரத்து
அனுப்கர் தொடருந்து நிலையம் 2 நடைமேடைகளைக் கொண்டது.
## சட்டமன்றத் தொகுதிகள்
* ரைசிங்நகர் சட்டமன்றத் தொகுல்தி 
* அனுப்கர் சட்டமன்றத் தொகுதி
## படக்காட்சிகள்

File:Laila majnun mazar(Mausoleum),Anupgarh Sivender.jpg| 
Baba deva singh radha swami dera 9gb.jpeg|
Anupgarh Railway Station.jpg|அனுப்கர் தொடருந்து நிலையம்
Shivpuri_fort,_Sri_Vijaynagar.jpg|சிவபுரி கோட்டை, ஸ்ரீ விஜயநகர் 

## இதனையும் காண்க
* இராஜஸ்தான் மாவட்டப் பட்டியல்

## மேற்கோள்கள்

பகுப்பு:இராஜஸ்தான் மாவட்டங்கள்
தீக் மாவட்டம்

**தீக் மாவட்டம்** (*Deeg district*), இந்தியாவின் இராஜஸ்தான் மாநிலத்தின் வடகிழக்கில் அமைந்த புதிய மாவட்டம். இதன் தலைமையிடம் தீக் நகரம் ஆகும். பரத்பூர் மாவட்டத்தின் 9  வருவாய் வட்டங்களைக் கொண்டு தீக் மாவட்டம் 7 ஆகஸ்டு 2023 அன்று நிறுவப்பட்டது. 

இதன் வடக்கில் அரியானா மாநிலம், கிழக்கில் உத்தரப் பிரதேசம் மாநிலம், தெற்கில் பரத்பூர் மாவட்டம், மேற்கில் அல்வர் மாவட்டம் அமைந்துள்ளது.
## மாவட்ட நிர்வாகம்
தீக் மாவட்டம் 9 வருவாய் வட்டங்களாகப் பிரிக்கப்பட்டுள்ள்து.
# தீக் வட்டம்
# ஜனௌதர் வட்டம்
# கும்கெர் வட்டம்
# ராரா வட்டம்
# நகர் வட்டம்
# சிக்ரி வட்டம்
# காமன் வட்டம்
# ஜுர்கரா வட்டம்
# பகாடி வட்டம் 
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, தீக் மாவட்டத்தின் மக்கள் தொகை 10,72,755. அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,63,199 (15.21%) மற்றும் 10,669 (0.99%) ஆக உள்ளனர்.இந்துக்கள் 66.02%, முஸ்லீம்கள் 31.90%, சீக்கியர்கள் 1.65% மற்றும் பிறர் 0.43% ஆக உள்ளனர்.இந்தி 52.86%,  பிரஜ் மொழி 31.65%, இராஜஸ்தானி மொழி 11.87%, உருது 1.62% பஞ்சாபி மொழி 1.55%  மற்றும்  பிற மொழிகள் 0.45% பேசுகின்றனர்.
## இதனையும் காண்க
* இராஜஸ்தான் மாவட்டப் பட்டியல்

## மேற்கோள்கள்

பகுப்பு:இராஜஸ்தான் மாவட்டங்கள்